Santiago Ramón y Cajal

Santiago Ramón y Cajal (* 1. máj 1852, Petilla de Aragón, Španielsko - † 17. október 1934, Madrid) bol španielsky histológ, lekár a nositeľ Nobelovej ceny za fyziológiu a medicínu (1906) za štúdium štruktúry nervovej sústavy. Je považovaný za jedného zo zakladateľov modernej vedy o nervovom systéme.

Životopis 
Vyučil sa za obuvníka. Študoval na výtvarnej škole odkiaľ ho vyhodili pre karikovanie profesorov. Otec anatóm ho priviedol k medicíne. V roku 1873 promoval na univerzite v Zaragoze, kde jeho otec prednášal anatómiu.

V roku 1877 spravil doktorát z medicíny v Madride. V roku 1879 sa oženil so Silveriou Fañanás García, narodili sa im štyri dcéry a traja synovia. V roku 1883 dostal miesto profesora anatómie na univerzite vo Valencii, v roku 1887 sa stal profesorom v Barcelone a v roku 1892 sa stal profesorom histológie v Madride, kde bol v roku 1899 menovaný za riadieľa ústavu pre biologický výskum Instituto Nacional de Higiene. V roku 1922 založil Laboratorio de Investigaciones Biológicas, neskôr premenované na Instituto Cajal.

Jeho najdôležitejšie práce sa týkajú štruktúry centrálnej nervovej sústavy. Jeho ilustrácie mozgových buniek sa stále používajú na účely vzdelávania a odbornej prípravy.

V mikroskopickej anatómii bol po ňom pomenovaný typ neurónov mozgovej kôry – horizontálne nervové bunky Ramóna y Cajal. V stene čreva opísal Ramón y Cajal zvláštnu populáciu buniek, o ktorých predpokladal, že majú charakter nervových buniek, keďže ich bolo možné zobraziť metódami bežne používanými v neurohistológii. Až neskôr sa ukázalo, že aj keď tieto bunky nemajú charakter nervových buniek, zohrávajú veľmi dôležitú úlohu v peristaltike ako tzv. udávače kroku (z angl. pacemaker cells). Na počesť Ramóna y Cajala boli eponymicky pomenované ako intersticiálne Cajalove bunky

Referencie

Iné projekty

Externé odkazy 
 Scholarpedia
 Vacation Stories. Five Science Fiction Tales.

Zdroj 

Neurológovia
Španielski lekári
Nositelia Nobelovej ceny za fyziológiu alebo medicínu
Španielski nositelia Nobelovej ceny
Členovia American Philosophical Society
Osobnosti na španielskych poštových známkach